Bonifacius Amerbach

Bonifaco Amerbako (1495-1562) estis svisa juristo, humanisto, latinisto, helenisto, komponisto, reformisto kaj pedagogo. Li estis la plej juna filo de Johann Amerbach (1440-1513) kaj Barbara Ortenberg, kaj studis ĉe Andrea Alciato (1492-1550) en la Universitato de Avinjono kaj profesoris pri Romia Juro en la Universitato de Bazelo.

Lia distinga sinteno kiel erudiciulo elmontriĝas per la amikeco kun Erasmo de Roterdamo (1465-1536), kiu nomumis lin lia sola heredanto. Li estis frato de Basilius Amerbach la Maljuna (1488-1535) kaj patro de Basilius Amerbach la Juna (1533-1591). Cetere, lia filo estis pasiita kolektanto de la pentraĵoj de Hans Holbein la Juna (1497-1543)

 Vivo 
Inter 1507 kaj 1509 li vizitadis la humanisman lernejon de Selestato sub gvidado de Hieronymus Gebwiler (1473-1545). Tiuepoke li konataĝis kun la orgenisto kaj orgenfabrikanto Hans Tugi (1460-1519). En 1511 li enmatrikuliĝis en la Universitato de Bazelo, ricevinte sian diplomon kiel bakalaŭro en 1511 kaj sian Majstrecon pri Artoj en la 1-a de februaro 1512. Tie li studis muzikteorion kaj ricevis lecionojn de la orgenisto Hans Kotter (1480-1541). La Kodekso de Amerbach estas unu el la plej kompletaj traktaĵoj pri muziko en la unua duono de la 16-a jarcento.

En 1513 li pluigis siajn studojn en la Universitato de Frajburgo kie li sin dediĉas al juro. Ĉe Ulrich Zasius (1461-1536) li lernis la fundamentojn pri civila juro, kiu komencis emancipiĝi el la skolastika tradicio kaj la disciplino renoviĝis. Tiuepoke li enamikiĝis al Sixt Dietrich (1494-1548) kaj Hans Weck (1495-1536), orgenisto de la katedralo de Frajburgo. Inter 1519 kaj 1525, Amerbako kompletigis siajn studojn en la Universitato de Avinjono, kie li estis disĉiplo de Andrea Alciato (1492-1550) kaj Giovanni Francesco de Ripa (1480-1535)CERL Thesaurus, kaj tie li defendis sian doktoriĝan disertacion pri kanona kaj civila juroj. Amerbako admiris ambaŭ profesorojn sed lia apudigo al Alciato estis pli intima kaj longedaŭra.

En 1525 li okupis la katedron pri Romia Juro en la Universitato de Bazelo. Post la tempa paŭzo de la universitato dekretita pro la protestanta reformo, Amerbako iĝis unu el ĝiaj unuaj profesoroj post la remalfermo. Kvinfoje li elektiĝis kiel rektoro de la universitato.

En 1527, li edziĝis al Marta Fuchs, filino de komercisto kaj urbestro en la urbo Neuenburg am Rhein, en 1533 lia sola filo Basilius Amerbach naskiĝis kaj samkiel la patro estis renoma juristo kaj humanisto. Inter 1536 kaj 1548 li konsekriĝis kiel emerita profesoro kaj plu instruis en la universitato. En 1535, li iĝis Sindiko aŭ "urbestro" en la urbo Bazelo, defendis la kaŭzon de Erasmo de Roterdamo kaj sukcesis lian nomumadon kiel privata docento en la Universitato de Bazelo. Li ankaŭ estis jura konsilisto de pluraj urboj kaj princlandoj en la Sankta Romia Imperio.

Ekde 1533, Amerbach laŭgrade apudiĝas al la vivo de Marteno Bucero: sub lia influo li engaĝiĝas en la kaŭzo de la reformo kaj en 1534 li agnoskis la doktrinon pri eŭkaristio. Ekde 1533, li iĝis delegito kaj juĝisto por la "Sinodo de Strasburgo", kaj en 1540 li partoprenas en la "Koncilio de Vormio".

 Verkaro 
 Bonifacii Basiliique Amerbachiorum et Varnbueleri epistolae mutuae, 1877, Bonifacius Amerbach, Basilius Amerbach, Nikolaus Varnbüler, Jakob Achilles Maehly
 (Bonifacii et Basilii) Amerbachiorum epistolae mutuae Bononia et Basilea datae, 1888, Bonifacius Amerbach, Basilius Amerbach
 Catalogi duo operum D. Erasmi Roterodami ab ipso conscripti, & digesti. Cum ..., 1537, Erasmus Roterodamus, Bonifacius Amerbach, Germain de Brie, Friedrich Nausea, Beatus Rhenanus
 Universitati litterarum et artium Bononiensi solemnia saecularia octava: A.D. III. idus iunias anni MDCCCLXXXVIII celebranti pie sincereque gratulantur Universitatis Basiliensis rector et senatus, 1888, Schultzii (L. Reinhardti) Academiae Typographi
 Die Amerbachkorrespondenz, Volume 10;Volume 12, Bonifacius Amerbach, Alfred Hartmann
 Universitati litterarum et artium Bononiensi solemnia saecularia octava a. d. III idus junias... 1888 celebranti... gratulantur universitatis Basiliensis rector et senatus. Insunt Amerbachiorum epistolae mutuae Bononia et Basilea datae. (Ediderunt Albertus Teichmann et Ludovicus Sieber.) 1888
 Die Tabulaturen aus dem Besitz des Basler Humanisten Bonifacius Amerbach. In: Tabulaturen des XVI. Jahrhunderts. Bärenreiter, Bazelo, 1967

 Literaturo 
 Historischen Lexikon der Schweiz
 Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher
 The Grove Encyclopedia of Medieval Art and Architecture, Volume 2, Colum Hourihane
 Encyclopedia of Italian Literary Studies, Gaetana Marrone, Paolo Puppa
 Holbein and His Times, Alfred Friedrich Gottfried Albert Woltmann
 Hans Holbein the Younger: Paintings and Drawings, Doris Ferguson

 Vidu ankaŭ 
 Kunstmuseum Basel

 Selestato
 Universitato de Bazelo
 Johann Amerbach (1440-1513)
 Alexander Agricola (1446-1506)
 Alexander Agricola (1446-1506)
 Heinrich Isaac (1450-1517)
 Josquin Desprez (1450-1521)
 Paul Hofhaimer (1459-1537)
 Ulrich Zasius (1461-1536)
 Erasmo de Roterdamo (1465-1536)
 Hieronymus Gebwiler (1473-1545)
 Paul Volz (1480-1544)
 Hans Kotter (1480-1541)
 Ludwig Senfl (1482-1543)
 Hans Buchner (1483-1538)
 Ulriko Zvinglo (1484-1531)
 Pierre Moulu (1484-1540)
 Andreo Karlostado (1486-1541)
 Basilius Amerbach la Maljuna (1488-1535)Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher
 Alban Thorer (1489-1550)
 Lorenz Fries (1489-1550)
 Johannes Sapidus (1490-1561)
 Adolf Eichholz (1490-1563)
 Andreas Cratander (1490-1540)
 Andrea Alciato (1492-1550)
 Simon Grynaeus (1493-1541)
 Sixt Dietrich (1494-1548)
 Eustorg de Beaulieu (1495-1552)
 Ludwig Carinus (1496-1569)
 Hans Holbein la Juna (1497-1543)
 Karl von Utenhove la Maljuna (1500-1580)
 Celio Secondo Curione (1503-1569)
 Johano Oporino (1507-1568)
 Johann Konrad Ulmer (1519-1600)
 Basilius Amerbach la Juna (1533-1591)
 Karl von Utenhove (1536-1600

 Referencoj 

Kategorio:Svisaj juristoj
Kategorio:Svisaj humanistoj
Kategorio:Svisaj komponistoj
Kategorio:Svisaj pedagogoj
Kategorio:Svisaj helenistoj
Kategorio:Svisaj latinistoj
Kategorio:Universitato de Bazelo